als_Latn dik_Latn sag_Latn
Tregu i naftës, Konkurrenca nuk gjeti asgjë!
Tiranë Autoriteti i Konkurrencës përmbylli hetimin e thelluar në lidhje me tregtimin e naftës në vend.
Megjithëse u fol me shumë zhurmë në lidhje me hetimin, rezultatet duken modeste. Hetimi kishte për synim, dy pista kryesore: ekzistenca e mundshme e një marrëveshje të ndaluar dhe /ose abuzimi me pozitën dominuese, si dhe efektet e udhëzimeve dhe ligjeve që rregullojnë këtë treg.
“Për këtë qëllim u kryen inspektime në të njëjtën ditë dhe orë në ndërmarrjet objekt hetimi për gjetjen e evidencave direkte dhe indirekte të një bashkëpunimi të mundshëm midis konkurrentëve, por gjatë këtyre inspektimeve nuk u gjet asnjë provë apo evidencë direkte. Diferencat e mëdha mes pjesëve të tregut dhe strukturat e tregut jo të krahasueshme midis ndërmarrjeve, hyrjet dhe daljet nga tregu gjatë periudhës objekt-hetimi janar 2010 – prill 2014, si dhe ekzistenca e dy modeleve të tregut të importit, në të cilat operojnë ndërmarrje të ndryshme konkurrente me njëra-tjetrën, nuk përbëjnë evidenca të mjaftueshme për të argumentuar dominancën e përbashkët të disa ndërmarrjeve që operojnë në tregun përkatës gjatë periudhës së hetimit”, thuhet në raport.
Ajo çka ka gjetur ky autoritet është ngurtësimi i tregut të shitjes me pakicë në vend dhe kjo ka ardhur pas një vendimi të qeverisë së mëparshme e cila detyronte që çmimi në treg të vendosej nga shitësit e mëdhenj.
Autoriteti nuk ka gjetur edhe as evidenca për marrëveshje të ndaluara midis kompanive. “Megjithatë konkurrenca në tregun e importit dhe tregtimit me shumicë të karburanteve nuk është mjaftueshëm efektive për shkak të strukturave të tregut dhe rregullimit ligjor (Ligji “Për hidrokarburet)” dhe atij nënligjor (Udhëzimet e Ministrisë së Financave dhe asaj të Energjetikës) të këtij tregu. Hetimi i realizuar nga Autoriteti i Konkurrencës, evidentoi faktin se ekzistojnë hallka të tepërta në strukturat e tregut që nuk justifikojnë vlerën e shtuar që nga importi, zonat e lira doganore, shitjet me shumicë, shitjet me pakicë, deri tek konsumatori fundor, duke shkaktuar rritjen artificiale të kostove dhe një elasticitet të çmimit mesatarisht të ulët, kryesisht kur ulet çmimi në tregun ndërkombëtar”, thuhet më tej.
Sipas raportit, ka shkallë të lartë e përqendrimit të tregut dhe tendencat për rritjen e këtij përqendrimi, kryesisht në tregun e importit. Për këtë arsye, kërkohen “përmirësime strukturore të tregut dhe ndërthurjen e instrumenteve përtej atyre të Autoritetit të Konkurrencës, për të ndihmuar në kontrollin e abuzimit dhe ndalimin e këtij abuzimi që mund të shkaktohet nga ndërmarrjet që kanë fuqi tregu, të aplikojnë praktika abuzive duke dëmtuar konsumatorin fundor”.
Raporti i plotë: KLIKO
Si po përqendrohet tregu i karburanteve
als_Latn als_Latn als_Latn als_Latn als_Latn als_Latn als_Latn als_Latn als_Latn